Az amerikai és a brazil nagydíjra a megfogyatkozott mezőny miatt a sportbírók átmenetileg módosítottak az időmérő edzés struktúráján: a Q1-ben és a Q2-ben is 4-4 versenyző esett ki, így a 18 pilótából a Q2-be 14, a Q3-ba pedig már a megszokott 10 versenyző jutott tovább. A szezonzáró abu-dzabi nagydíjra visszatért a mezőnybe a csődeljárás közelébe került Caterham, ezért a Q1-ben és a Q2-ben kieső pilóták számát 5-5-re módosították.